paragraph_text: Još 1872. su bunjevački Hrvati iz Subotice zajedno s Mađarima osnovali zajedničku kasinu Népkör. Ondje se okupljala vladina oporba, a vremenom su ondje prevladali četrdesetosmaši, pa su ju bunjevački Hrvati stali napuštati. Vlast u Subotici izgubili su nedugo nakon početka emancipacijskih procesa Hrvata u Subotici. Nedugo nakon osnivanja Pučke kasine, Četrdesetosmaška je stranka smijenjena s vlasti.